Arutwo 90744 aria megwatiire grade ya C Plus guthie naiguru thiinie wa kigeranio gia KCSE kia mwaka muhituku nio megukorwo makiingira thukuru cia university guku bururi-ini. Minister wa githomo mbaruthi Amina Mohammed niwe uhithuritie uhoro uyu akiuga ati mutaratara wa woyani ukwambiriria umuthi nginya tariki 23 mweri-ini uyu kuria arutwo matiganite megukorwo magicagura mathomo maria mekwenda guthomera. Number ya arutwo acioniyongererekete na 20,000 amu mwaka muhituku arutwo 70,000 nio maingirire university. Hamwe na oguo Amina augite ati onao arutwo aria megwatiire grade ya D minus gucoka nathi nimegukorwo makiingira thukuru cia kothi cia moko.
kik_Latn